ການຫ້າມສັນຈອນ ໃນຍາມມື້ຄືນ ຍຸດຕິລົງ ໃນນະຄອນຫຼວງ ຂອງອີຣັກ
ການຫ້າມສັນຈອນໄປມາ ໃນຍາມມື້ຄືນ ໃນນະຄອນຫຼວງ ໄດ້ມີຜົນບັງຄັບໃຊ້ ເມືອນຶ່ງທົດສະວັດຜ່ານມາ ເພື່ອພະຍາຍາມ ລົດຜ່ອນຄວາມຮຸນແຮງ ແລະການລັກພາໂຕຜູ້ຄົນ.
ການຫ້າມສັນຈອນໄປມາໃນຍາມມື້ຄືນ ມາເປັນເວລານຶ່ງທົດ ສະວັດ ໃນນະຄອນຫຼວງແບກແດັດ ຂອງອີຣັກ ໄດ້ຍຸດຕິລົງ ໃນເວລາພຽງບໍ່ເທົ່າໃດຊົ່ວໂມງ ຫຼັງຈາກເກີດລະເບີດແຕກຂຶ້ນ ຫຼາຍບັ້ນຕິດຕໍ່ກັນ ທີ່ໄດ້ສັງ ຫານປະຊາຊົນໄປ ຢ່າງນ້ອຍ 37 ຄົນ ແລະເຮັດໃຫ້ໄດ້ຮັບບາດເຈັບຫຼາຍສິບຄົນຕື່ມອີກນັ້ນ ການຫ້າມສັນຈອນໄປມາໃນຍາມກາງຄືນໄດ້ຍຸດຕິລົງໃນເວລາ ທ່ຽງຄືນ ວານນີ້ ຊຶ່ງໄດ້ອຳນວຍໃຫ້ພົນລະເມືອງສາມາດອອກ ໄປຍັງຖະໜົນຫົນທາງສາຍຕ່າງໆໄດ້ ໃນຕອນເຊົ້າມືດວັນອາ ທິດມື້ນີ້ ການຫ້າມ ສັນຈອນໃນຍາມກາງຄືນ ໄດ້ຖືກບັງຄັບໃຊ້ ມາໃນນະຄອນຫຼວງ ໃນຄວາມພະຍາຍາມເພື່ອລົດຜ່ອນຄວາມຮຸນແຮງ ແລະການລັກພາໂຕຜູ້ຄົນ ທ້າວ Ali Saad ຊາວເມືອງແບກແດັດ ກ່າວວ່າ ການໂຈມຕີບັ້ນນຶ່ງທີ່ຮ້າຍແຮງໃນວັນເສົາວານນີ້ ໂດຍຜູ້ວາງລະເບີດສະລະຊີບຄົນນຶ່ງໃນຖະໜົນທີ່ມີຜູ້ຄົນສັນຈອນຢ່າງແອອັດ ໃກ້ກັບຮ້ານອາຫານແຫ່ງນຶ່ງ ໄດ້ສັງຫານຢ່າງນ້ອຍ 22 ຄົນ ແລະໄດ້ຮັບບາດເຈັບອີກຫຼາຍຄົນ ໃນການເຄື່ອນໄຫວອີກອັນນຶ່ງໃນວັນເສົາວານນີ້ ນາຍົກລັດຖະມົນຕີ Haider al-Abadi ແຫ່ງອີຣັກ ໄດ້ພົບປະກັບທ່ານ Joe Biden ຮອງປະທານາທິບໍດີສະຫະລັດ ແລະທ່ານ John Kerry ລັດຖະມົນຕີການຕ່າງປະເທດສະຫະລັດ ທີ່ນະຄອນ Munich ບັນດາເຈົ້າໜ້າທີ່ສະຫະລັດ ກ່າວວ່າ ພວກທ່ານໄດ້ໂອ້ລົມສົນທະນາກັນ ເລື້ອງຄວາມພະຍາຍາມຕ່າງໆ ໃນການຕໍ່ສູ້ກັບກຸ່ມລັດອິສລາມ ແລະກ່ຽວກັບຄວາມສຳຄັນຂອງເລື້ອງການເຂົ້າຫາປະຊາຊົນ ແລະລົງສູ່ພື້ນຖານໂດຍເຕັມ ຂອງລັດຖະບານ ເພື່ອອຳນວຍໃຫ້ມີການປົກຄອງທ້ອງຖິ່ນທີ່ດີ ການບູລະນະສ້າງສາບ້ານເມືອງຄືນໃໝ່ ແລະໂອກາດດ້ານເສດຖະກິດ ໃນບັນດາຂົງເຂດທີ່ຖືກປົດປ່ອຍ ຈາກກຸ່ມລັດອິສລາມແລ້ວນັ້ນ